Bengine Pongki ora bisa turu. Pi­kirane ngganjret-munyer. Kedadeyan mau awan dadi underane gagasan. Nin­tingi bab-bab kang bakal kelakon. Ngrantam golek dalan ngedohi pati. Miturut penemune Pongki ora wurung kabar anane Pongki ing Sipirok, sesuk utawa emben, gelis utawa suwe, mes­thi bakal tumeka marang salah siji saka Dhatu tetelu. Lan Dhatu tetelu mesthi ngupadi dalan piye carane supaya Pongki bisa dipateni